# Prof. dr. Miljenko Antić

Tel.: 385 (1) 46 39 336

Mobilni: 385 (95) 199 76 76

E-mail: [antic@grad.hr](mailto:Antic@grad.hr)

Internet adresa: http://www.grad.unizg.hr/predmet/socorg

Soba: 208

Konzultacije: srijedom od 11-12

## SOCIOLOGIJA ORGANIZACIJE

***Nastavni cilj kolegija:***

Temeljni cilj nastave je osposobljavane budućih građevinskih inženjera za upravljanje građevinskim organizacijama. Zbog toga predmet Sociologija organizacije pruža uvid u osnovna znanja iz sociologije, socijalne psihologije i teorije organizacije. Dok se drugi kolegiji na Građevinskom fakultetu prvenstveno bave tehnologijom građevinarstva, ovaj predmet treba osposobiti građevinske inženjere da uspješno upravljaju organizacijama, da adekvatno formiraju radne grupe, te da budu u stanju formirati pozitivne međuljudske odnose na radnom mjestu, što u konačnici omogućava značajno povećanje produktivnosti rada.

***Osnovna literatura:***

Sikavica, Pere. 2011. *Organizacija*. Zagreb: Školska knjiga.

***Dopunska literatura:***

Handel, Michael J. (ur.). 2003. *The Sociology of Organizations*, London: Sage Publications.

Aronson, Elliot, Timothy D. Wilson, Robin M. Akert. 2005. *Socijalna psihologija*. Zagreb: Mate

Zvonarević, Mladen. 1989. *Socijalna psihologija*. Zagreb: Školska knjiga.

Jones, Gareth R. 2004. *Organizational Theory, Design and Change*. Upper Saddle River, USA: Pearson Education.

Antić, Miljenko, Antita Cerić i Maja Lazić, 2010. „Organizational culture of the department of construction management and economics, Faculty of Civil Engineering, University of Zagreb“, *Organization, Technology & Management in Construction*, Vol. 2:1, str.136-144.

Buchanan, David i Andrzej Huczynski.1997. *Organizational Behavior: An Introductory Text*. Harloww: Pearson Education.

Haladin, Stjepan. 1993. *Tehnologija i organizacija: uvod u sociologiju rada i organizacije*. Zagreb: Društvo za organizaciju građenja Republike Hrvatske.

Vecchio, Robert P. 2003. ***Organizational behavior: core concepts*.** Mason, Ohio: Thomson/South-Western.

Kendall, Dina. 2002. *Sociology in Our Times: The Essentials*. Belmont, USA: Wadsworth.

Miller, D.C. i V.H. Form. 1966. *Industrijska sociologija*. Zagreb: Panorama.

Osim navedene literature studenti će moći koristiti moje bilješke s predavanja koje su objavljene na gore navedenoj internet stranici.

#### Obveze studenata i način ocjenjivanja

Završna ocjena zasnivat će se na slijedećim čimbenicima:

* Prezentacija literature na seminaru: 20%;
* Aktivnost na seminarima i nastavi: 10%;
* 1. kolokvij: 20%;
* 2. kolokvij: 50%;

Studenti su dužni prisustvovati predavanjima i seminarima. **Student koji izostane s više od četiri predavanja neće dobiti potpis.** Osim toga, kao što je gore navedeno, aktivno učestvovanje na seminarima i predavanjima može imati bitan utjecaj na konačnu ocjenu. Molim studente da ne kasne na predavanja, jer u protivnom ih neću evidentirati da su prisustvovali dotičnom predavanju.

***Seminari***

Svaki student treba prezentirati jednu od dolje navedenih tema na seminarima, počevši od 25. listopada pa do zadnjeg seminara. Svi studenti su dužni pročitati tekstove koji će biti temelj seminara i pitanja iz seminarske literature bit će uključena u kolokvije (preporučam da to učinite *prije* seminara jer će vam to pomoći da dobijete dodatni bod iz aktivnosti). Međutim, od studenata koji će održati prezentacije očekujem da prošire literaturu (osobito materijalima s interneta) i da im zadana literatura bude samo početna orijentacija za prezentaciju. Pojedinačne prezentacije trebaju trajati otprilike 15 minuta. Za svaki seminar bit će određena grupa od dva do tri studenta(ice) koji trebaju zajednički pripremiti prezentaciju jedne seminarske teme. Na posljednjem seminaru imat ćemo zajedničku diskusiju o svim obrađenim temama.

***Kolokviji***

Na prvom kolokviju studenti će odgovarati na pitanja u vazi sa gradivom s prva tri predavanja i seminara. Na drugom kolokviju odgovarat ćete na pitanja s preostalih predavanja i seminara.

**Raspored kolokvija:**

1. **kolokvij: 15. studenog;**
2. **kolokvij: 31. siječnja.**

**Studenti koji izvrše sve gore navedene obaveze bit će oslobođeni završnog ispita.** Međutim, student koji izostane s jednog ili s oba kolokvija neće moći biti oslobođen završnog ispita.

U slučaju da imate bilo kakva dodatna pitanja, nemojte se ustručavati poslati mi e-mail ili me nazvati na telefon ili mobitel, osobito u periodu od 9-13 sati.

***Nastavne teme (seminari su u boldu).***

|  |  |
| --- | --- |
| 1. | Uvodno predavanje |
| 2. | Obaveze studenata |
| 3. | Prikaz tema |
| 4. | Definiranje temeljnih pojmova |
| 5. | Formalna i neformalna organizacija |
| 6. | Teorije organizacije |
| 7. | **1. Seminar – Socijalne pojave u životinja, Zvonarević**, str. 205-11, 322-3 |
| 8. | Društvene grupe |
| 9. | Radne grupe |
| 10. | **2. Seminar – Pokoravanje autoritetu, Aronson**, str. 288-95. |
| 11. | Grupno ponašanje |
| 12. | Socijalna facilitacija |
| 13. | Klasični modeli organizacije |
| 14. | **3. Seminar – Suvremeni trendovi u organizacijskom dizajnu, Sikavica(1)**, str. 441-53 i 464-8 |
| 15. | Organizacijski modeli u budućnosti |
| 16. | 1. Kolokvij; **4.** **Seminar – Simboli organizacijske kulture,** **Sikavica(2),** 745-50 |
| 17. | Kultura |
| 18. | Organizacijska kultura |
| 19. | Nastajanje i održavanje organizacijske kulture |
| 20. | Značenje organizacijske kulture; Utjecaj nacionalne kulture na organizacijsku kulturu |
| 21. | **5. Seminar – Organizacijska kultura Građevinskog fakulteta (Građevinski)** |
| 22. | Primjeri organizacijskih kultura (1) |
| 23. | Primjeri organizacijskih kultura (2) |
| 24. | **6. Seminar – Utjecaj nacionalnih kultura na organizacijsku kulturu, Antić, OTMC19,** str. 888-898 (909-919) |
| 25. | Primjeri organizacijskih kultura (3) |
| 26. | Specifičnosti nacionalnih kultura |
| 27. | **7. Seminar – Uloga i mijenjanje organizacijske kulture, Sikavica(3),** str. 751-61 |
| 28. | **8. Seminar – Pitanja o poslovnoj etici** |
| 29. | Poslovna etika |
| 30. | **9. Seminar – Is ethical behavior profitable in construction ((Etikagrad)?) str. 336-44 (350-358)** |
| 31. | Moć |
| 32. | Moć u organizaciji |
| 33. | Kako povećati vlastitu moć unutar organizacije |
| 34. | **10. Seminar – Psihosocijalne osobine vođa, Zvonarević(2) 342-8, Aronson(2) 321-5** |
| 35. | Upravljanje organizacijom |
| 36. | Upravljanje organizacijom |
| 37. | Globalizacija |
| 38. | Utjecaj globalnih ekonomski trendova na poslovne organizacije u građevinarstvu |
| 39. | **11. Seminar: Tehnologija i organizacija, Jones (Amazon),** 21, 69, 114, 161, 240, 347, 424 |
| 40. | Razvoj organizacija: nastanak, rast, pad i propast organizacija |
| 41. | Upravljanje promjenama u organizaciji |
| 42. | **12. Seminar – Generalna diskusija** |
| 43. | Potpisi, ocjenjivanje nastavnika |
| 44. | Drugi kolokvij |
| 45. | Popravni prvi kolokvij |